‫- סדרה מקורית של NETFLIX -‬
‫- אמת -‬
‫מהי האמת?‬
‫אני נשבע בזאת…‬
‫כילדים, מלמדים אותנו‬ ‫שיש עובדות שאין עליהן עוררין.‬
‫אבל אם אתה רודן שפועל בעולם כאוטי,‬
‫האמת… לא תמיד נוחה לך.‬
‫האמת מהווה בעיה לסמכותנים ולרודנים,‬
‫מפני שהאמת מזמינה דיון.‬
‫האמת מעלה את האפשרות‬ ‫שמותר לנו לפקפק בגרסאות שמלמדים אותנו.‬
‫מעטים הרודנים שנלחמו באמת‬ ‫באופן בלתי נלאה כמו האיש הזה:‬
‫יוסיף סטלין…‬
‫- רודן ברית המועצות, 1929־1953 -‬
‫…שהשתמש בתעמולה, דיסאינפורמציה,‬ ‫ותחבולות מחוכמות אחרות,‬
‫כדי לשלוט באופן טוטאלי‬ ‫בברית המועצות האדירה.‬
‫סטלין נתן לאנשים את בסיס המציאות שלהם.‬
‫זה פשוט מאוד:‬
‫אם זה משמר את האינטרסים של המהפכה,‬ ‫זו האמת.‬
‫סטלין, ששינן היטב את המדריך,‬ ‫לא שלט רק בחייהם של בני עמו…‬
‫אין יותר ״חופש הפרט״.‬
‫…הוא שלט במחשבות שלהם.‬
‫- לשלוט על האמת‬ ‫יוסיף סטלין -‬
‫במהלך שלושת העשורים שבהם‬ ‫שלט סטלין בברית המועצות,‬
‫הוא רמס את כל המוסדות‬ ‫שהעזו לעמוד מול כוחו של הממשל.‬
‫כדי להבין איך הוא עשה זאת,‬
‫קודם כול אתה צריך לדעת‬ ‫כמה עובדות חשובות על האיש עצמו.‬
‫- עובדה 1: סטלין נולד בגאורגיה‬ ‫ולא קראו לו ״סטלין״ -‬
‫סטלין נולד בשם יוֹסֵבּ ג׳וּגאשווילי‬
‫בעיירה קטנה בגאורגיה בשם גורי,‬
‫בפריפריה של האימפריה הרוסית.‬
‫בהמשך חייו הוא אימץ את השם ״סטלין״.‬
‫״סטלין״ נגזר מהמילה הרוסית ״סטאל״,‬
‫שפירושה ״פלדה״.‬
‫- סטלין היה טרוריסט יעיל -‬
‫בשנות העשרים המוקדמות לחייו,‬ ‫סטלין הצטרף לבולשביקים,‬
‫מורדים מרקסיסטים‬ ‫שרצו להפיל את ממשלת רוסיה.‬
‫הם עסקו באלימות.‬
‫סטלין עצמו עמד בראש‬ ‫כנופיית טרוריסטים קטנה.‬
‫סטלין נעצר פעמים רבות ונשלח לסיביר,‬
‫אך ברח, וחזר למאבק.‬
‫אלה ששרדו היו קשוחים ומחושלים.‬
‫- סטלין משך את תשומת לבו‬ ‫של מנהיג המהפכה, לנין -‬
‫סטלין משך את תשומת לבו של לנין‬
‫בזכות יכולתו הפשוטה להשיג תוצאות.‬
‫כשהבולשביקים תפסו את השלטון ב־1917,‬
‫לנין הציב את סטלין בראש משרד ממשלתי חיוני.‬
‫ב־1922, סטלין מונה לתפקיד‬ ‫המזכיר הכללי של המפלגה הקומוניסטית,‬
‫שהיה אז תפקיד בירוקרטי.‬
‫אחרים זלזלו בו וראו בו פקיד ותו לא.‬
‫זו הייתה מזימה מכוונת מצד סטלין,‬
‫כדי שאנשים לא יראו בו איוּם.‬
‫כך הצליח סטלין להגיע לעמדה של כוח והשפעה.‬
‫אבל כדי להגיע לדרגת רודן,‬ ‫הוא היה צריך גם להערים על יריביו,‬
‫ולברוח מעברו.‬
‫למרבה המזל, המדריך מכיל שיטה מושלמת‬
‫לפתיחת דף חדש.‬
‫- שיטה: לשכתב את ההיסטוריה -‬
‫מישהו אמר פעם,‬
‫״מי ששולט בעבר, שולט בעתיד״.‬
‫- ג׳ורג׳ אורוול -‬
‫סטלין הבין בהיסטוריה.‬
‫הוא ידע שאי אפשר סתם לשבת מנגד‬
‫ולחכות שחוקי ההיסטוריה יעשו את שלהם.‬
‫צריך לכפות את זה.‬
‫זה נכון לגבי סטלין, וגם לגבי החבר׳ה האלה.‬
‫בניסיון לשקם את הגאווה הלאומית תחת משטרו,‬
‫היטלר הורה לפיקוד העליון של הנאצים‬
‫להשמיד אנדרטאות למלחמת העולם הראשונה‬ ‫באירופה הכבושה,‬
‫כדי למחוק את הראיות‬ ‫לתבוסתה של גרמניה בעבר.‬
‫משטר קים בקוריאה הצפונית מתעקש‬
‫שקוריאה הדרומית הייתה זו‬ ‫שפתחה ראשונה באש במלחמת קוריאה,‬
‫כשלמעשה, זה קרה‬ ‫כשקוריאה הצפונית פלשה לסיאול.‬
‫ומאו דזה־דונג הכחיש נחרצות‬
‫שאזרחים סיניים כלשהם סבלו מרעב‬ ‫בזמן ״ הקפיצה הגדולה קדימה״ שלו,‬
‫חרף העדויות לכך שכ־45 מיליונים מתו ברעב.‬
‫- מוסקבה, 1923‬ ‫שישה ימים לפני הפיכת סטלין לדיקטטור -‬
‫ב־1923, ולדימין לנין‬ ‫כבר לא היה בקו הבריאות.‬
‫סטלין ובכירים אחרים,‬ ‫לב קמנייב וגריגורי זינובייב,‬
‫מתמנים לעמוד בראשות המדינה.‬
‫בינתיים, סטלין כבר מתכנן את צעדיו הבאים.‬
‫סטלין היה צריך להראות‬
‫שהוא היורש של לנין.‬
‫שהיה להם חזון משותף.‬
‫אבל יש לו בעיה אחת קטנה.‬
‫לקראת סוף חייו, לנין חשד בסטלין.‬
‫הוא אמר, ״סטלין גס מדי וחסר סובלנות.‬
‫אם יאפשרו לו להמשיך,‬ ‫אני חושש שהוא יפלג את המפלגה״.‬
‫ינואר 1924. לנין על ערש דווי.‬
‫עכשיו, סטלין מתחיל בתהליך‬ ‫של יצירת תדמית מועילה יותר לקשר שלהם.‬
‫אחרי מותו של לנין,‬
‫סטלין מיד תופס פיקוד,‬ ‫ומתכנן את הלוויה שלו.‬
‫סטלין מתחיל לשאת נאומים חוצבי להבות‬ ‫על הפילוסופיה הלניניסטית.‬
‫הוא מאשר את הקמתו של מאוזוליאום ללנין‬ ‫באמצע הכיכר האדומה.‬
‫וכדי להוכיח איזה קשר אישי הדוק היה ביניהם,‬
‫סטלין מפיץ תמונה פרטית שלו ושל לנין.‬
‫אבל ראשית, מרטשים מטעמו מגדילים את דמותו,‬
‫כדי שלנין ייראה מכווץ ליד יורשו המיועד,‬
‫וגם מקרבים אותם זה לזה.‬
‫כבונוס, הם מחליקים את עור פניו של סטלין,‬
‫שהיה מצולק מאז שחלה באבעבועות רוח בילדותו,‬
‫והאריכו את זרועו,‬ ‫שנפגעה בתאונת כרכרה בילדותו.‬
‫זה אחד ה״פוטושופים״ הראשונים בהיסטוריה.‬
‫סטלין ראה ברכה במאמציו הרבים‬ ‫להציג באור שונה את יחסיו עם לנין.‬
‫בחמש השנים שלאחר מכן,‬
‫סטלין ביסס את מעמדו בראשות הממשל הסובייטי,‬
‫ודחק לשוליים את כל המתחרים‬ ‫בדרכו לשלטון אבסולוטי.‬
‫הוא נהפך למנהיג הבלעדי של ברית המועצות.‬
‫והחל מאותו רגע, סטלין יצר‬ ‫היסטוריה חלופית של המפלגה הקומוניסטית,‬
‫וזו הגרסה שאותה הם לימדו.‬
‫אבל יש גבול למה שאפשר להשיג‬ ‫באמצעות שכתוב העבר,‬
‫כשלציבור יש גישה‬ ‫למקורות מידע עדכניים יותר.‬
‫אם אתה באמת רוצה לנצח במלחמה נגד האמת,‬
‫זו רק ההתחלה.‬
‫- שיטה: לצנזר הכול -‬
‫אחד הכלים החזקים ביותר של מנהיג‬
‫הוא שליטה במידע.‬
‫כשאתה יכול ממש לסגור ערוצי מידע,‬
‫אז אתה יכול לקדם נרטיב אחד מועדף,‬
‫ולהפוך אותו למציאות חייהם של התושבים.‬
‫סטלין לא נאלץ לעשות זאת לבדו.‬
‫היה לו יתרון.‬
‫סטלין ירש דיקטטורה טוטליטרית.‬
‫כבר הייתה להם‬ ‫שליטה מוחלטת בתקשורת ההמונים.‬
‫וכמובן, הייתה צנזורה בתקופת הצארים,‬
‫אבל זה היה שום דבר לעומת ימי סטלין.‬
‫וכשמדובר בנושאים שאסור לדבר עליהם,‬ ‫סטלין חשב על הכול.‬
‫גובה המשכורת? לא בא בחשבון.‬
‫התייקרות מוצרים, וכל הקשור למחסור במזון,‬ ‫או לרעב באופן כללי: הס מלהזכיר.‬
‫נתונים על פשיעה, אבטלה או דרי רחוב: סקנדל.‬
‫ידיעות על אסונות טבע או מעשה ידי אדם,‬ ‫כגון רעידות אדמה והתרסקויות מטוסים.‬
‫ידיעות על התנאים בבתי הכלא.‬ ‫פרסומות למוצרים מחו״ל.‬
‫חכו, זה עוד לא הכול.‬
‫שמותיהם של בכירים בממשל ורעיותיהם,‬ ‫זמינותן של תרופות,‬
‫וכל הקשור לאדריכלות הקרמלין‬
‫והשיפוצים בתיאטרון הבולשוי,‬
‫מן הסתם.‬
‫תחת שלטון סטלין,‬
‫ספריות השמידו…‬
‫- מצונזר -‬
‫…או הגבילו את הגישה לטקסטים‬ ‫שסומנו כפוגעניים בידי המשטר,‬
‫מה ששמר על מוחותיהם הרכים של הסובייטים‬ ‫מפני דמויות כגון…‬
‫שרלוק הולמס.‬
‫למה שרלוק הולמס? ובכן…‬ ‫הוא היה אדם עצמאי מאוד.‬
‫אולי קצת אינדיבידואליסטי מדי‬ ‫בשביל הקולקטיב הסטליניסטי.‬
‫ורובינזון קרוזו.‬
‫רובינזון קרוזו הוא מעין גיבור קפיטליסטי.‬
‫הוא יזם, והוא מסתדר, ושורד איכשהו.‬
‫אם צנזוּר ספרים נראה לך קיצוני,‬
‫חכה שתראה מה קורה כשמשבר אמיתי מגיע.‬
‫בשנות ה־20 המאוחרות,‬ ‫כדי לגייס כספים לחידוש הכלכלה,‬
‫סטלין החל בתהליך רציני‬ ‫של רפורמה בחקלאות הסובייטית,‬
‫וניסיון להכניס אנשים לחקלאות קולקטיבית.‬
‫הם החליטו להפוך את האיכרים‬
‫לספקים של הערים, הצבא, והייצוא.‬
‫והתוצאה הייתה רעב.‬
‫- אוקראינה, 1931‬ ‫שנתיים לאחר הפיכת סטלין לדיקטטור -‬
‫מיליוני אנשים, באוקראינה לבדה, גוועו ברעב.‬
‫אנשים הידרדרו לקניבליזם.‬
‫שום דבר מכל זה לא דווח בתקשורת,‬
‫ולאנשים לא היה מושג שזה מתרחש.‬
‫במקום להודות שזו הייתה אסטרטגיה שגויה,‬
‫הוא החליט להקריב את אותם מיליוני בני אדם‬
‫למען מטרה שהייתה חשובה יותר בעיניו:‬
‫שימור השיטה הסוציאליסטית הקיימת.‬
‫אז סטלין יצר מציאות משלו.‬
‫המצב נמצא בשליטה מוחלטת.‬
‫הבעיות יטופלו בקרוב מאוד.‬
‫במקביל,‬
‫סטלין מסתיר את אוקראינה מעיני העולם.‬
‫אבל בסופו של דבר,‬
‫המנוולים בתקשורת הבין־לאומית‬ ‫מצליחים להיכנס.‬
‫אם תקפיד על הוראות המדריך,‬ ‫לא תיאלץ להתמודד עם הבעיה הזו לבדך.‬
‫- שיטה: לפתות זרים -‬
‫בשנות ה־30, אנשים רבים במערב,‬ ‫ובמיוחד ליברלים ושמאלנים,‬
‫חשבו שברית המועצות‬ ‫מציבה אלטרנטיבה לשפל הקפיטליסטי,‬
‫ולכן לא רצו להאמין‬ ‫לידיעות שליליות על ברית המועצות.‬
‫מספרים שלקודמו של סטלין בתפקיד, לנין,‬ ‫היה כינוי לבעלי ברית מפתיעים שכאלה:‬
‫״אידיוטים שימושיים״.‬
‫אתה, למעשה, מנצל חולשה שלהם.‬
‫האגו שלהם, באמצעות כסף…‬
‫כדי שיאמינו לנרטיב שלך,‬
‫מה שמוסיף אמינות ולגיטימיות למשטר שלך.‬
‫סטלין לא היה הרודן היחיד שידע זאת.‬
‫בין תומכיו הבולטים של היטלר בראשית הדרך‬ ‫נמנו דוכס ודוכסית וינדזור וצ׳רלס לינדברג,‬
‫שעזרו לשפר את תדמיתו כמדינאי.‬
‫בזמן שחלקים נרחבים בעולם‬ ‫הפנו עורף לרודנותו של פידל קסטרו בקובה,‬
‫הסופר הקולומביאני גבריאל גרסיה מרקס‬
‫נותר חברו הקרוב, והליץ יושר על משטרו.‬
‫וקים ג׳ונג־און מקוריאה הצפונית‬ ‫מצא לו עוזר לא צפוי‬
‫בדמות כוכב ה־NBA לשעבר, דניס רודמן.‬
‫סטלין הלך עם זה רחוק עוד יותר.‬
‫הוא הזמין שורה של סופרים‬ ‫והוגי דעות מן השמאל,‬
‫מג׳ורג׳ ברנרד שו‬ ‫ועד ה.ג. וולס וז׳אן־פול סארטר,‬
‫כדי שייראו את האוטופיה הסוציאליסטית‬ ‫עליה חלמו, במו עיניהם.‬
‫אבל כדי למכור לעולם את הגרסה שלו לאמת,‬
‫סטלין היה צריך לגייס קול סמכותי ואמין,‬
‫כמו וולטר דורנטי.‬
‫- וולטר דורנטי‬ ‫ראש מדור מוסקבה -‬
‫דורנטי היה האיש של ה״ניו יורק טיימס״‬ ‫במוסקבה מאז 1922,‬
‫אך בקרב חבריו העיתונאים,‬
‫דורנטי היה ידוע יותר כרודף שמלות‬ ‫בעל רגל מעץ, לא כאיש עקרונות.‬
‫השמועות על שאפתנותו של דורנטי‬ ‫ועל האתיקה הרעועה שלו עשו את דרכן לקרמלין,‬
‫שם זיהה סטלין בכתב פוטנציאל‬
‫לעזרה בהסטת תשומת הלב מן הרעב המתמשך.‬
‫סטלין מציע לדורנטי ראיון בלעדי בקרמלין,‬
‫שם הוא מפליג בשבחי הקומוניזם,‬
‫ותוכניתו לשגשוג רוסיה הסובייטית.‬
‫דורנטי אסיר תודה על הגישה שקיבל.‬
‫הוא כותב מאמרי חנופה על המנהיג הסובייטי.‬
‫דורנטי מוזמן לבקר באוקראינה,‬
‫שהייתה סגורה בפני רוב הכתבים מחו״ל.‬
‫לקחו אותו לאוקראינה,‬
‫והראו לו אך ורק מקומות שלא היה בהם רעב.‬
‫אבל ככל שהוא ממשיך במסעו,‬
‫הוא כבר לא יכול להכחיש את המציאות.‬
‫האם דורנטי כתב את האמת?‬
‫לא.‬
‫הוא ממשיך לכתוב מאמרים הטוענים‬ ‫שהשמועות על רעב הן מנופחות.‬
‫למרבה התדהמה, דיווחיו הכוזבים של דורנטי‬ ‫הניבו לו פרס פוליצר,‬
‫ועיצבו את המוניטין של סטלין ברחבי העולם.‬
‫עכשיו, כשמשטר הצנזורה שלך פעיל,‬
‫ובעלי בריתך מטפלים בבעיות היח״צ שלך בחו״ל,‬
‫זה הזמן לעלות שלב במלחמה נגד האמת.‬
‫ולשם כך אתה צריך לתקוף‬ ‫את המוסד המקודש מכול.‬
‫- שיטה: לחסל את אלוהים -‬
‫הדת, בדרך כלל, מספקת תשובות‬ ‫לשאלות שאין עליהן תשובות.‬
‫למשל, מה משמעות החיים? למה אנחנו כאן?‬
‫אבל בתור רודן, יש לך מקום‬ ‫רק למקור אחד לאמת רוחנית,‬
‫ואלוהים יודע ש…‬
‫זה אתה.‬
‫סטלין רצה שהדת תושמד.‬
‫לא רק בגלל הדוקטרינה הדתית,‬ ‫שהייתה ״אופיום להמונים״.‬
‫הם התנגדו לכנסייה מפני שהיה לה זהב,‬
‫אבנים טובות, יצירות אומנות יקרות,‬
‫הון שסטלין הזדקק לו‬ ‫לבניית המדינה הסובייטית.‬
‫אבל כדי לגרום לתושבים להפנות עורף‬ ‫לדת שלהם, לא מספיק להגביל את הדת.‬
‫צריך למצוא לה תחליף.‬
‫במקום הדת,‬ ‫ברית המועצות סיפקה דוֹגמה משלה.‬
‫הם קראו לה ״מרקסיזם־לניניזם״.‬
‫במקום חג המולד והפסחא…‬
‫הסובייטים המציאו חגים משלהם.‬
‫האחד במאי, חג הפועלים,‬
‫וה־7 בנובמבר, יום השנה‬ ‫לעליית הבולשביקים לשלטון.‬
‫ובמקום ישו וקדושי הנצרות,‬
‫משטרו של סטלין רומם‬ ‫מרטירים קומוניסטיים חדשים‬
‫כמודלים לחיקוי ולהערצה.‬
‫למשל הילד הזה.‬
‫לפי הסיפור,‬
‫פווליק מורוזוב בן ה־13‬ ‫היה תלמיד למופת וקומוניסט צעיר ונלהב‬
‫שחי בכפר קטן בהרי אורל.‬
‫אבל יום אחד, בזמן הרעב הגדול,‬ ‫נאמנותו למדינה עמדה למבחן,‬
‫כשגילה שאביו אוגר דגנים ומוכר אותם ברווח.‬
‫פווליק הצעיר בחר בתגובה פטריוטית הולמת:‬
‫הוא הלשין על אביו,‬
‫ודיווח למשטרה החשאית המקומית על פשעיו.‬
‫אבל זה לא הרשים את דודו, סביו ובן־דודו.‬
‫הם ארבו לפווליק הצעיר ביער, ורצחו אותו.‬
‫העיתונים הסובייטים‬ ‫הפיצו את דבר הפשע הנורא.‬
‫פווליק נהפך לגיבור עממי,‬
‫וקרוביו הוצאו להורג.‬
‫סטלין דאג להנציח את סיפורו של פווליק.‬
‫נכתבו עליו שירים, מחזות, ספרים,‬
‫ואופרה באורך מלא.‬
‫אבל זה סיפור גבורה שתפנית בצדו.‬
‫הסיפור, קרוב לוודאי, בדוי.‬
‫בעקבות קריסת ברית המועצות,‬
‫נודע לנו שפווליק מורוזוב‬ ‫הוא מיתוס שהסובייטים המציאו‬
‫כחלק מפעילות התעמולה שלהם.‬
‫אבל אם אתה חושב שזה משנה משהו,‬ ‫כנראה לא הקשבת.‬
‫כי כשאתה מחליף את הדת במדינה,‬ ‫האמת שלך הופכת לדברי אלוהים חיים.‬
‫ובכל זאת, שיעור מסוים מהתושבים‬ ‫ימשיך להתעקש על אמיתוֹת מסוג אחר:‬
‫אלה שמכוּנות ״עובדות מדעיות״.‬
‫אל תדאג. גם לזה תמצא פתרון.‬
‫- שיטה: להשחית את המדע -‬
‫כל התרבות הזאת של מדע ומחקר,‬
‫שיש בה עיקרון של עוּבדות אובייקטיביות,‬
‫ומסקנות שלא מתבססות על אידאולוגיה‬ ‫אלא על דיוק עובדתי,‬
‫היא תועבה בעיני רודנים.‬
‫בוודאי!‬
‫מפני שהמדענים חושבים‬ ‫שהאמת שלהם שווה יותר.‬
‫אבל לא ייתכן שזה נכון.‬
‫רודן ספרד, פרנסיסקו פרנקו,‬
‫פירק את מועצת המדע הלאומית,‬
‫ופסל תאוריות כגון תורת האבולוציה,‬
‫שלדעתו ולדעת מפלגתו,‬ ‫לא עלו בקנה אחד עם אמונתם בנצרות.‬
‫היטלר והרייך השלישי הכתיבו בדיוק‬
‫באילו תחומי מחקר מותר לעסוק.‬
‫בשלב מסוים, הם פסלו את תורת היחסות‬ ‫ואת מכניקת הקוונטים‬
‫לטובת תחומים כגון ״פיזיקה ארית״.‬
‫הנשיא יחיא ג׳אמה מגמביה‬
‫הכריח, לכאורה, אלפי נשאים של נגיף ה־HIV‬ ‫לסרב לקבל טיפולים מסורתיים,‬
‫ולהשתמש במקומם בתרופה הפרטית שלו,‬
‫שמסוגלת, לדבריו,‬ ‫לחסל את הנגיף תוך שלושה ימים.‬
‫מיותר לציין שזה לא עזר.‬
‫השקפתו של סטלין על תחומי החקר המדעיים‬
‫הוכתבה במידה רבה‬ ‫בידי הדוֹגמה האידאולוגית שלו.‬
‫אם יש עובדות שלא מתאימות לפרדיגמה הזו,‬ ‫אפשר להתעלם מהן,‬
‫והם עודדו את המדענים להתעלם מעובדות שכאלה.‬
‫איש אחד שהבין את זה היטב‬ ‫היה הביולוג המהפכני טרופים ליסנקו.‬
‫- טרופים ליסנקו‬ ‫חוקר ביולוגיה חקלאית וגנטיקה -‬
‫ליסנקו היה בטוח שהפתרון‬ ‫למחסור המתמשך במזון בברית המועצות‬
‫הוא ליישם עקרונות מרקסיסטיים על צמחים.‬
‫הוא עשה כל מיני שטויות. לדוגמה,‬
‫הוא היה לוקח דגנים וחושף אותם לקור,‬
‫מתוך מחשבה שהדורות הבאים של אותם דגנים‬ ‫יהיו עמידים בפני קור.‬
‫וכמובן, זה מגוחך לחלוטין,‬
‫אבל הוא הסביר שהרעיון הזה‬ ‫קרוב יותר לעקרונות המרקסיזם.‬
‫וסטלין ממש אהב את זה.‬
‫סטלין הזמין את ליסנקו לנאום בקרמלין,‬
‫שם תקף ליסנקו את הגנטיקה המודרנית,‬
‫הטיל ספק בנאמנותם של המדענים במדינה,‬
‫והבטיח שהתאוריות המהפכניות שלו‬
‫ימגרו את הרעב בברית המועצות לנצח.‬
‫סטלין אהב את מה ששמע.‬
‫תוך כמה שנים בלבד,‬
‫נאסר העיסוק בכל תורות הגנטיקה האחרות,‬
‫מרצים הועברו מתפקידיהם,‬
‫ומעבדות נסגרו.‬
‫כל מי שמחה, נודה.‬
‫פרצה מלחמה בתוך עולם המדע הסובייטי,‬
‫ובעולם הביולוגיה הסובייטי בפרט,‬
‫כתוצאה מכך.‬
‫בתעמולה, סטלין תיאר את ליסנקו‬ ‫כגאון מדעי וכמהפכן,‬
‫אבל בפועל,‬ ‫התאוריות של ליסנקו היו כישלון חרוץ,‬
‫ורק הגבירו את התמותה‬ ‫ואת סבלם של הסובייטים.‬
‫ולכן, כמובן,‬
‫ליסנקו נשאר בתפקידו עד 1964.‬
‫סטלין ראה ביכולתו של ליסנקו‬ ‫לכופף את העובדות בתחום מסוים‬
‫הבעה חשובה של נאמנות,‬
‫ובשביל סטלין, הבעת הנאמנות הזאת‬
‫הייתה חשובה יותר מהאמת המדעית עצמה.‬
‫בוא נעשה סיכום ביניים.‬
‫אחרי שהטלת דופי במדע,‬ ‫הרסת את הדת, שכתבת את ההיסטוריה,‬
‫והחלפת עובדות מטרידות בתעמולה,‬
‫מלחמתך נגד האמת אמורה להניב פירות.‬
‫אבל יש עוד מכשול אחד בדרכך לשליטה מוחלטת‬
‫במחשבותיהם ובחייהם של בני העם:‬
‫האמון שלהם זה בזה.‬
‫הקשרים בין אזרח לאזרח.‬
‫זה מהווה איוּם בשיטת ממשל סמכותנית.‬
‫אסור שיהיו עקרונות או ערכים נעלים יותר‬
‫מאשר נאמנות וצייתנות למנהיג.‬
‫חיסול האיוּם הזה‬ ‫אינו משימה לבעלי קיבה חלשה,‬
‫אז תחזיק חזק.‬
‫- שיטה: לחסל את האמון -‬
‫תופעת החשדנות היא כלי רב־עוצמה.‬
‫אם לא נותר בך אמון באף אחד,‬
‫אתה נותן את עצמך, מיוזמתך,‬ ‫לעוצמתו של המשטר,‬
‫מפני שכל דבר אחר חשוד בעיניך.‬
‫היית חושב שאחרי מלחמתו הקשה של סטלין‬ ‫נגד האמת, זה יהיה משחק ילדים בשבילו.‬
‫אבל רודנים לא נחים אף פעם.‬
‫- מוסקבה, 1934 -‬
‫ב־1934, האמת היא‬
‫שסטלין עדיין התקשה לאחוז בשלטון.‬
‫לא כל האויבים הובסו.‬
‫תחילת התהליך הייתה משפטי הראווה במוסקבה,‬
‫שבהם אישים בכירים‬ ‫במנגנון של המפלגה הקומוניסטית‬
‫הועמדו למשפט ראווה והואשמו בחברות‬
‫בקונספירציה אנטי־סובייטית.‬
‫אבל בכל הקשור לזריעת סכסוך ופילוג בעם,‬
‫הטיהורים בשורות הממשלה היו רק ההתחלה.‬
‫אם גיבורי המהפכה האלה יכולים להיות בוגדים,‬
‫מי עוד יכול להיות בוגד?‬
‫המסקנה ברורה: כל אחד!‬
‫המסר הכללי היה ״תראו,‬
‫יש קונספירציה נרחבת נגד המדינה החדשה שלנו.‬
‫התפקיד שלכם הוא לצאת‬ ‫ולמצוא את קושרי הקשר״.‬
‫מה אמור אזרח נאמן לעשות?‬
‫שכנים התחילו להסגיר זה את זה.‬
‫במקרים מסוימים, ילדים הסגירו את הוריהם.‬
‫זה התגלגל כמו כדור שלג של התרת דם.‬
‫הטרור הגדול.‬
‫במהלך הטרור הגדול,‬ ‫יותר מ־750,000 בני אדם נרצחו.‬
‫ובעבור סטלין,‬ ‫הכול היה חלק מהתוכנית שלו.‬
‫הוא כתב מזכר:‬
‫״אם הורגים מאה אנשים,‬ ‫וחמישה מהם היו אויבי העם,‬
‫זה שיעור לא רע.״‬
‫זה היה המודל של סטלין.‬
‫לא משנה אם הרגת יותר מדי…‬
‫משנה אם הרגת מעט מדי.‬
‫ולגבי מי שעלול לומר‬ ‫״לא, ההאשמות כלפי חבריי אינן אמת״,‬
‫יש תשובה פשוטה.‬
‫אמת? המפלגה מחליטה מהי האמת!‬
‫יש אמת נעלה יותר בדיקטטורות האלה,‬
‫וזו האמת של הכוח.‬
‫באמצעות הגדרה־מחדש של האמת‬ ‫של מיליוני אזרחים,‬
‫סטלין שמר על אחיזת החנק שלו בברית המועצות‬
‫במשך 15 שנים נוספות.‬
‫היית חושב שאחרי כל זה,‬ ‫יזכרו אותו בתור נבל.‬
‫אבל האמת מורכבת יותר.‬
‫רבים מעריצים את סטלין בתור מנהיג דגול.‬
‫המחיר האנושי האדיר שנגבה‬ ‫הצליח להפוך את החברה הסובייטית‬
‫מחקלאית לתעשייתית.‬
‫אם מגדירים הצלחה בתור השגת מטרות,‬
‫הוא היה הצלחה גדולה.‬
‫אז עכשיו אתה יודע את הסוד‬ ‫של שלטונו האדיר של סטלין.‬
‫אבל רודנות היא לא רק שליטה במחשבות.‬
‫זה גם עניין של הכוח‬ ‫לברוא את החברה מחדש בצלמך.‬
‫תלמד מהאיש הזה: מועמר קדאפי,‬
‫שהצליח, בעזרת חזון ייחודי‬ ‫וכספי נפט בהיקף של מיליארדים,‬
‫להפוך את לוב המדברית למקדש פרטי לכבודו.‬
‫כל בני עמי אוהבים אותי!‬
‫מה כבר יכול להשתבש?‬
‫תרגום כתוביות: יניב אידלשטיין ‬